F'dik li bdiet bħala konferenza tal-aħbarijiet u żviluppat fi protesta quddiem il-Ministeru tal-Ġustizzja u l-Governanza, l-għaqda Repubblika appellat lill-Prim Ministru biex ikeċċi minnufih lill-Ministru Edward Zammit Lewis mill-Kabinett. Dan wara li l-ġimgħa li għaddiet ġie ppreżentat dokument fil-Qorti li żvela numru ta' messaġġi li għaddew fuq WhatsApp, bejn Zammit Lewis u Yorgen Fenech li bħalissa jinsab akkużat b'kompliċità fl-assassinju tal-ġurnalista Daphne Caruana Galizia. Fid-diskors tiegħu, il-President ta' Repubblika, Robert Aquilina, irrimarka li dawn il-messaġġi ntbagħtu minn Zammit Lewis xhur wara li nkixef li Yorgen Fenech kien is-sid tal-kumpanija sigrieta 17 Black. F'emails ta' Nexia BT li ġew ippubblikati, hemm miktub li l-kumpanija 17 Black kellha tgħaddi €5,000 kuljum lill-kumpaniji fil-Panama ta' Keith Schembri u Konrad Mizzi. #td_uid_2_6109a1284a150 .td-doubleSlider-2 .td-item1{background:url(https://cdn.newsbook.com.mt/wp-content/uploads/2021/08/03202107/WhatsApp-Image-2021-08-03-at-19.39.18-80x60.jpeg) 0 0 no-repeat}#td_uid_2_6109a1284a150 .td-doubleSlider-2 .td-item2{background:url(https://cdn.newsbook.com.mt/wp-content/uploads/2021/08/03202121/WhatsApp-Image-2021-08-03-at-19.39.19-1-80x60.jpeg) 0 0 no-repeat}#td_uid_2_6109a1284a150 .td-doubleSlider-2 .td-item3{background:url(https://cdn.newsbook.com.mt/wp-content/uploads/2021/08/03202134/WhatsApp-Image-2021-08-03-at-19.39.19-80x60.jpeg) 0 0 no-repeat}#td_uid_2_6109a1284a150 .td-doubleSlider-2 .td-item4{background:url(https://cdn.newsbook.com.mt/wp-content/uploads/2021/08/03202212/WhatsApp-Image-2021-08-03-at-19.39.21-80x60.jpeg) 0 0 no-repeat}#td_uid_2_6109a1284a150 .td-doubleSlider-2 .td-item5{background:url(https://cdn.newsbook.com.mt/wp-content/uploads/2021/08/03202224/WhatsApp-Image-2021-08-03-at-19.39.22-1-80x60.jpeg) 0 0 no-repeat}#td_uid_2_6109a1284a150 .td-doubleSlider-2 .td-item6{background:url(https://cdn.newsbook.com.mt/wp-content/uploads/2021/08/03202327/WhatsApp-Image-2021-08-03-at-19.41.09-1-80x60.jpeg) 0 0 no-repeat}#td_uid_2_6109a1284a150 .td-doubleSlider-2 .td-item7{background:url(https://cdn.newsbook.com.mt/wp-content/uploads/2021/08/03202339/WhatsApp-Image-2021-08-03-at-19.41.09-80x60.jpeg) 0 0 no-repeat}#td_uid_2_6109a1284a150 .td-doubleSlider-2 .td-item8{background:url(https://cdn.newsbook.com.mt/wp-content/uploads/2021/08/03202418/WhatsApp-Image-2021-08-03-at-20.07.27-1-80x60.jpeg) 0 0 no-repeat}#td_uid_2_6109a1284a150 .td-doubleSlider-2 .td-item9{background:url(https://cdn.newsbook.com.mt/wp-content/uploads/2021/08/03202430/WhatsApp-Image-2021-08-03-at-20.07.27-80x60.jpeg) 0 0 no-repeat}#td_uid_2_6109a1284a150 .td-doubleSlider-2 .td-item10{background:url(https://cdn.newsbook.com.mt/wp-content/uploads/2021/08/03202454/WhatsApp-Image-2021-08-03-at-20.07.28-80x60.jpeg) 0 0 no-repeat}#td_uid_2_6109a1284a150 .td-doubleSlider-2 .td-item11{background:url(https://cdn.newsbook.com.mt/wp-content/uploads/2021/08/03202520/WhatsApp-Image-2021-08-03-at-20.07.29-80x60.jpeg) 0 0 no-repeat} 1 minn 11 Photo by Miguela Xuereb " Il-bieb ta' Ġaħan" quddiem il-bieb tal-Ministeru F'messaġġi li bagħat lil Yorgen Fenech, Zammit Lewis jirreferi għall-votanti Laburisti bħala 'Ġaħan' u jiddeskrivi lill-Ministri l-oħra tal-Gvern bħala 'tfal u pożi' u li m'għandhom ebda kompetenza politika. Robert Aquilina qal li jekk Robert Abela ma jkeċċix lil Zammit Lewis minnufih, ikun qed jikkonferma li tassew m'għandux kompetenza politika u li l-apoloġija li għamel wara l-pubblikazzjoni tar-rapport tal-inkjesta pubblika ma kinitx għajr 'pożi'. Aquilina żied jgħid li l-messaġġi juru kif Zammit Lewis kien qed "jilgħaq kriminal miljunarju" billi jgħidlu kemm hu "kburi li jafu," waqt li kien qed jiddeskrivi lil dawk il-Laburisti li jivvotawlu bħala 'Ġaħan'. Waqt il-protesta, tpoġġa bieb quddiem il-Ministeru ta' Zammit Lewis b'referenza għall-istorja ta' 'Ġaħan u l-Bieb'. Fuq il-bieb l-attivisti kitbu l-kliem "Aħjar Ġaħan milli lagħaqi tal-kriminali". Fit-30 ta' Lulju 2021: "Hekk irid il-Laburist ġaħan, min jaqdih" – Edward Zammit Lewis "Żeblaħ lil min kien qed jiġġieled għall-ġustizzja" Il-President ta' Repubblika rrefera wkoll għal messaġġi li bagħat Zammit Lewis lil Yorgen Fenech wara konferenza tal-aħbarijiet li kienet indirizzata minnu u mill-Prim Ministru Robert Abela. Din il-konferenza kienet organizzata mill-Partit Laburista wara li l-Qorti ċaħdet talba ta' Simon Busuttil biex issir inkjesta dwar 17 Black. Aquilina qal li l-pajjiż ma jistax ikollu Ministru tal-Ġustizzja li minflok ħadem għall-ġustizzja, qagħad "jippulċinella ma' Yorgen Fenech u jifraħ għax mhux se jkun hemm investigazzjoni". "Kif jista' pajjiżna jibda jwettaq ġustizzja u jkollu governanza tajba jekk il-Ministru tal-Ġustizzja u l-Governanza jkun persuna li joqgħod jiżżeblah b'min jinsisti għall-ġustizzja u li jifraħ meta l-ġustizzja titwaqqaf milli ssir?" staqsa Aquilina. Ara x'ħareġ fl-1 ta' Awwissu 2021: Qalu li Busuttil hu "theddida"; Zammit Lewis b'messaġġi mas-sid ta' 17 Black "Il-PM għadu m'għamel xejn dwar ir-rapport tal-inkjesta" Il-kelliem qal ukoll li minkejja d-dikjarazzjonijiet tal-Prim Ministru li se jkun qed jagħti kas il-konklużjonijiet tal-inkjesta pubblika, sal-lum għadu m'għamel xejn. Aquilina wissa li l-għaqda Repubblika mhix se taċċetta "deċiżjonijiet nofs kedda" u tenna t-talba tal-għaqda għat-tkeċċija ta' Joseph Muscat mill-Partit Laburista. Fid-29 ta' Lulju 2021: Abela għandu jiċħad lil Muscat u jkeċċih mill-PL – Grech Huwa qal ukoll li d-dinja qed tħares lejn Malta u li d-deċiżjonijiet li se jieħu l-Prim Ministru f'dawn il-ġranet se jkunu qed jaffettwaw il-mod kif iħarsu lejna bosta pajjiżi u, konsegwentement, se jkunu affettwati l-investiment barranin u l-għajxien ta' bosta familji Maltin. "Is-sospensjoni ta' Abdilla mhix biżżejjed" Aquilina tkellem ukoll dwar il-Kummissarju tal-Pulizija Angelo Gafà u qal li kemm ilu Kummissarju "għadu ma ressaq lil ħadd il-Qorti fuq il-korruzzjoni li seħħet fi żmien u bil-protezzjoni ta' Joseph Muscat". Dwar is-sospensjoni tal-Assistent Kummissarju Ian Abdilla, Aquilina qal li Repubblika ilha tappella għat-tkeċċija ta' Abdilla. Huwa rrimarka wkoll li minflok sema' minn Repubblika, il-Kummissarju Gafà ftit xhur ilu ppremja lil Abdilla b'medalja. Aquilina qal li l-Kummissarju m'għandux jistenna tifħir, ċapċip jew medalji għal dak li għamel illum u appellalu biex jibda jressaq in-nies il-Qorti "mingħajr aktar tkaxkir tas-saqajn". Fit-3 ta' Awwissu 2021: Sospiż l-Assistent Kummissarju Ian Abdilla "Neżiġu azzjoni deċiżiva fl-immedjat" Il-President ta' Repubblika għalaq id-diskors tiegħu b'appell għal "azzjoni deċiżiva fl-immedjat". Huwa qal li l-pajjiżi li poġġewna fuq il-lista l-griża mhux se jneħħuna minnha sempliċement għax Ian Abdilla jinsab sospiż jew għax Silvio Valletta u Yorgen Fenech m'għadhomx isiefru flimkien. Huwa qal li l-Prim Ministru jeħtieġ jifhem li l-Maltin mhumiex kollha 'Ġaħan' kif iddeskriva lil-Laburisti Edward Zammit Lewis u ddikjara li l-għaqda Repubblika mhi se tħalli lil ħadd jgħaddiha biż-żmien. Aquilina qal ukoll li jekk il-Prim Ministru se juri li jisma' biss bil-protesti, l-għaqda Repubblika se tkun qed torganizza iktar protesti. #td_uid_3_6109a128cb78e .td-doubleSlider-2 .td-item1{background:url(https://cdn.newsbook.com.mt/wp-content/uploads/2021/08/03202159/WhatsApp-Image-2021-08-03-at-19.39.20-80x60.jpeg) 0 0 no-repeat}#td_uid_3_6109a128cb78e .td-doubleSlider-2 .td-item2{background:url(https://cdn.newsbook.com.mt/wp-content/uploads/2021/08/03202043/WhatsApp-Image-2021-08-03-at-19.25.59-1-80x60.jpeg) 0 0 no-repeat}#td_uid_3_6109a128cb78e .td-doubleSlider-2 .td-item3{background:url(https://cdn.newsbook.com.mt/wp-content/uploads/2021/08/03202507/WhatsApp-Image-2021-08-03-at-20.07.29-1-80x60.jpeg) 0 0 no-repeat}#td_uid_3_6109a128cb78e .td-doubleSlider-2 .td-item4{background:url(https://cdn.newsbook.com.mt/wp-content/uploads/2021/08/03202404/WhatsApp-Image-2021-08-03-at-20.07.25-80x60.jpeg) 0 0 no-repeat}#td_uid_3_6109a128cb78e .td-doubleSlider-2 .td-item5{background:url(https://cdn.newsbook.com.mt/wp-content/uploads/2021/08/03202454/WhatsApp-Image-2021-08-03-at-20.07.28-80x60.jpeg) 0 0 no-repeat} 1 minn 5